Köszönjük az érdeklődést az IdomSoft Zrt. eID szerver szolgáltatásával kapcsolatosan!

Az alábbiakban található a TESZT eID Szerver szolgáltatás csatlakozásához szükséges adminisztratív teendők általános leírása, illetve csatolásra kerültek a szükséges dokumentumok is.

A regisztrációs folyamat indításához a mellékelt **TESZT TANÚSÍTVÁNY IGÉNYLŐ ÉS FEJLESZTŐI REGISZTRÁCIÓS ADATLAP** kitöltésére és aláírására lesz szükség, melyet az [eid-szerver@idomsoft.hu](mailto:eid-szerver@idomsoft.hu) címre kérünk visszaküldeni (word és pdf formátumban), a csatolandó további (pdf) dokumentumokkal együtt. A beérkezett megrendelőlap és a csatolt dokumentumok ellenőrzését követően rögzítésre kerül az igénylő partner TESZT eID regisztrációja, illetve a Belügyminisztérium kollégái a regisztráció során teszt tanúsítvány megrendeléséről is intézkednek, mely az elektronikus azonosítás funkció igénybevételéhez szükséges. Az elkészült teszt tanúsítványt a Belügyminisztérium juttatja el az igénylő partner szervezetek részére. Az adatlap kitöltéséhez szívesen nyújtunk segítséget!

További csatolt dokumentumok:

* **Szolgáltatási szabályzat**
  + Mellékletek: Átadás-átvételi jegyzőkönyv; Átadás-átvételi jegyzőkönyv visszavételről; Titoktartási nyilatkozat
* **Igénybejelentő Mobil SDK-hoz**
  + Android mobil platformra történő fejlesztéshez szükséges szoftver komponens, melynek felhasználásához még egy többoldalú szerzői-jogi megállapodás szükséges

A fejlesztési, tesztelési időszakra az alábbi részelemeket tudjuk biztosítani:

**Díjmentes csomag tartalma:**

* + szolgáltatás elérésének biztosítása
  + fejlesztői dokumentáció
  + teszt tanúsítvány
  + 2 db tesztokmány
  + Mobil SDK szoftver komponens (Android)
  + tesztelés/fejlesztés támogatása szabad erőforrás rendelkezésre állásától függően

**Térítésköteles csomag tartalma:**

* + A díjmentes csomag tartalma
  + kiemelt fejlesztői támogatás, dedikált erőforrás biztosítása külön szerződés keretében

A tesztkártyák átvételekor az átadás-átvételi nyilatkozat aláírásával elfogadásra kerülnek a Szolgáltatási szabályzatban foglaltak.

A regisztráció technikai lépéseinek lebonyolításához szükségünk lesz a Belügyminisztériumtól kapott teszt tanúsítvány azonosító számára (16 karakteres hexa szám). Kérjük, ennek az átvételt követően történő megküldését az [eid-szerver@idomsoft.hu](mailto:eid-szerver@idomsoft.hu) mail címre. A regisztráció lebonyolítását és véglegesítését követően elküldjük az ahhoz tartozó adatokat, melyek ismeretében, és a tesztkártyák, a fejlesztői dokumentáció és a teszt tanúsítvány birtokában a fejlesztési/tesztelési tevékenység megkezdhető.

**Összefoglalva tehát a teendők:**

* A Regisztrációs adatlap kitöltése, a csatolandó dokumentumok összeállítása
* Titoktartási nyilatkozatok aláírása
* A Mobil SDK igénybejelentő kitöltése
* A fentiek megküldése az [eid-szerver@idomsoft.hu](mailto:eid-szerver@idomsoft.hu) e-mail címre
* A Belügyminisztériumtól időközben kapott teszt tanúsítvány azonosítójának megküldése az [eid-szerver@idomsoft.hu](mailto:eid-szerver@idomsoft.hu) e-mail címre
* Tesztkártyák átvétele, előre egyeztetett időpontban
* A Mobil SDK felhasználói szerződés megkötése
* Szükség esetén a fejlesztői támogatáshoz szükséges szerződés megkötése

Ez a tájékoztató kizárólag **a TESZT eID Szerver szolgáltatás igénybevételére vonatkozik.** **ÉLES eID Szerver szolgáltatás igénylése a Belügyminisztériumnál kezdeményezhető az** [**eszig.tanusitvany@bm.gov.hu**](mailto:eszig.tanusitvany@bm.gov.hu) **címen.** Ebben az esetben az ÉLES eID Szerver szolgáltatásra vonatkozó szerződést a Belügyminisztériummal kell majd megkötni, és az adatkiolvasáshoz cél- és jogalap megjelölése is szükséges!

További kérdések esetén szívesen állunk rendelkezésre!

Üdvözlettel:

IdomSoft Zrt.

1138 Budapest, Váci út 133..

[www.idomsoft.hu](http://www.idomsoft.hu/)

Icon

Description automatically generated